REGOLAMENT TAL-KUMMISSJONI (KE) Nru 2031/2006
tat-22 ta’ Diċembru 2006
li jadatta diversi regolamenti li jikkonċernaw is-suq taz-zokkor b’riżultat ta’ l-adeżjoni tal-Bulgarija u tar-Rumanija ma’ l-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat ta’ l-Adeżjoni tal-Bulgarija u tar-Rumanija, u partikolarment l-Artikolu 4(3) tiegħu,
Wara li kkunsidrat l-Att ta’ l-Adeżjoni tal-Bulgarija u tar-Rumanija, u partikolarment l-Artikolu 56 tiegħu,
Billi:
(1)
Ċerti emendi tekniċi huma meħtieġa f’bosta Regolamenti tal-Kummissjoni dwar l-organizzazzjoni komuni tas-suq taz-zokkor sabiex isiru l-adattamenti meħtieġa minħabba l-adeżjoni tal-Bulgarija u tar-Rumanija ma’ l-Unjoni Ewropea.
(2)
Ir-Regolament tal-Kummissjoni (KE) Nru 192/2002 tal-31 ta’ Jannar 2002, li jwaqqaf regoli dettaljati għall-ħruġ ta’ liċenzi ta’ importazzjoni għaz-zokkor u għal taħlitiet ta’ zokkor u kawkaw bil-kumulazzjoni ta’ l-oriġini ACP/OCT jew EC/OCT (1), fih ċerti annotazzjonijiet fil-lingwi kollha ta’ l-Istati Membri. L-annotazzjonijiet bil-Bulgaru u r-Rumen għandhom jiġu inklużi.
(3)
Ir-Regolament tal-Kummissjoni (KE) Nru 950/2006 tat-28 ta’ Ġunju 2006 li jistipola regoli ta’ applikazzjoni ddettaljati għas-snin ta’ kummerċ 2006/2007, 2007/2008 u 2008/2009 għall-importazzjoni u r-raffinar ta’ prodotti taz-zokkor skond ċerti kwoti tariffarji u ftehimiet preferenzjali (2), fih ċerti annotazzjonijiet fil-lingwi kollha ta’ l-Istati Membri. L-annotazzjonijiet bil-Bulgaru u bir-Rumen għandhom jiġu inklużi.
(4)
Ir-Regolament tal-Kummissjoni (KE) Nru 951/2006 tat-30 ta’ Ġunju 2006 li jistipola regoli ddettaljati għall-implimentazzjoni tar-Regolament tal-Kunsill (KE) Nru 318/2006 rigward il-kummerċ fis-settur taz-zokkor ma’ pajjiżi terzi (3), fih ċerti annotazzjonijiet fil-lingwi kollha ta’ l-Istati Membri. L-annotazzjonijiet bil-Bulgaru u bir-Rumen għandhom jiġu inklużi.
(5)
Għalhekk, ir-Regolamenti (KE) Nru 192/2002, (KE) Nru 950/2006 u (KE) Nru 951/2006 għandhom jiġu emendati kif suppost,
ADOTTAT DAN IR-REGOLAMENT:
Artikolu 1
Ir-Regolament (KE) Nru 192/2002 huwa emendat kif ġej:
(1)
Fl-Artikolu 4, il-punt (c) jinbidel b’dan li ġej:
“(c)
fit-taqsima 20 tal-liċenzja, waħda mill-annotazzjonijiet elenkati fl-Anness II.”
(2)
L-Anness isir l-Anness I.
(3)
It-test fl-Anness ta’ dan ir-Regolament huwa miżjud bħala l-Anness II.
Artikolu 2
L-Anness III tar-Regolament (KE) Nru 950/2006 jinbidel bit-test fl-Anness II ta’ dan ir-Regolament:
Artikolu 3
Ir-Regolament (KE) Nru 951/2006 huwa emendat kif ġej:
(1)
Fl-Artikolu 6, il-paragrafi 2 u 3 huma mibdulin b’dan li ġej:
“2. It-taqsima 20 ta’ l-applikazzjoni għal-liċenzja u tal-liċenzja għandu jkun fiha waħda mill-annotazzjonijiet elenkati fil-Parti A ta’ l-Anness.
3. Il-liċenzja ta’ l-esportazzjoni għandha tinħareġ għall-kwantità mdaħħla fid-dikjarazzjoni jew għotja rilevanti ta’ offerti. It-taqsima 22 tal-liċenzja għandha tinkludi r-rata ta’ rifużjoni fuq l-esportazzjoni, kif imniżżel f’dik id-dikjarazzjoni, f'EUR. Għandu jkun fiha waħda mill-annotazzjonijiet elenkati fil-Parti B ta’ l-Anness.”;
(2)
L-Artikolu 7 jinbidel b’dan li ġej:
“Artikolu 7
Liċenzja ta’ l-esportazzjoni għaz-zokkor, il-glukożju u x-xropp ta’ l-inulina mingħajr rifużjoni
Fejn iz-zokkor, l-iżoglukożju jew ix-xropp ta’ l-inulina f’ċirkolazzjoni libera fis-suq tal-Komunità u mhux meqjus bħala ‘barra mill-kwota’ se jiġi ttrasportat mingħajr rimborż, it-taqsima 22 ta’ l-applikazzjoni tal-liċenzja u l-liċenzja għandu jkun fihom waħda mill-annotazzjonijiet elenkati fil-Parti C ta’ l-Anness, skond il-prodott in kwistjoni skond il-każ.”;
(3)
Fl-Artikolu 14(3), l-ewwel subparagrafu jinbidel f'dan li ġej:
“It-taqsima 20 ta’ l-applikazzjoni għal liċenzja ta’ l-esportazzjoni u għal-liċenzja ta’ esportazzjoni ta’ zokkor abjad, u ta’ l-applikazzjoni għal liċenzja ta’ l-importazzjoni u għal-liċenzja ta’ l-importazzjoni ta’ zokkor mhux maħdum, għandu jkun fiha waħda mill-annotazzjonijiet elenkati fil-Parti D ta’ l-Anness.”;
(4)
L-Anness I qed jiġi ssostitwit bit-test ta’ l-Anness III ta’ dan ir-Regolament.
Artikolu 4
Dan ir-Regolament għandu jidħol fis-seħħ suġġett għal u fid-data tad-dħul fis-seħħ tat-Trattat ta’ Adeżjoni tal-Bulgarija u tar-Rumanija.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta’ Diċembru 2006.